CELEX: C2007/140/04
Language: sk
Date: 2007-06-21 00:00:00
Title: Vec C-252/05: Rozsudok Súdneho dvora (druhá komora) z 10. mája 2007 (návrh na začatie prejudiciálneho konania, ktorý podal High Court of Justice (England & Wales), Queen's Bench Division (Administrative Court) – Spojené kráľovstvo) – Thames Water Utilities Ltd, Regina/South East Lndon Division, Bromley Magistrates' Court (Odpady — Smernice 75/442/EHS, 91/156/EHS a 91/271/EHS — Odpadové vody unikajúce zo zberných systémov — Posúdenie — Pôsobnosť smerníc 75/442/EHS a 91/271/EHS)

23.6.2007   
            
            
               SK
            
            
               Úradný vestník Európskej únie
            
            
               C 140/3
            
         Rozsudok Súdneho dvora (druhá komora) z 10. mája 2007 (návrh na začatie prejudiciálneho konania, ktorý podal High Court of Justice (England & Wales), Queen's Bench Division (Administrative Court) – Spojené kráľovstvo) – Thames Water Utilities Ltd, Regina/South East Lndon Division, Bromley Magistrates' Court
   (Vec C-252/05) (1)
   
   (Odpady - Smernice 75/442/EHS, 91/156/EHS a 91/271/EHS - Odpadové vody unikajúce zo zberných systémov - Posúdenie - Pôsobnosť smerníc 75/442/EHS a 91/271/EHS)
   (2007/C 140/04)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   High Court of Justice (England & Wales), Queen's Bench Division (Administrative Court)
   Účastníci konania pred vnútroštátnym súdom
   
      Žalobca: Thames Water Utilities Ltd, Regina
   
      Žalovaní: South East London Division, Bromley Magistrates' Court
   
      Za účasti: Environment Agency
   Predmet veci
   Návrh na začatie prejudiciálneho konania – High Court of Justice (England & Wales), Queen's Bench Division (Administrative Court) – Výklad smernice Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, s. 40; Mim. vyd. 15/002, s. 26) a smernice Rady 75/442/EHS z 15. júla 1975 o odpadoch (Ú. v. ES L 194, s. 39; Mim. vyd. 15/001, s. 23) v znení zmien a doplnkov smernice Rady 91/156/EHS z 18. marca 1991 (Ú. v. ES L 78, s. 32; Mim. vyd. 15/002, s. 3) – Pojem odpadu – Únik odpadových vôd z kanalizačnej siete
   Výrok rozsudku
   
               1.
            
            
               Odpadové vody, ktoré unikajú zo zberných systémov odpadových vôd prevádzkovaných verejnoprávnym podnikom podľa smernice Rady 91/271/EHS z 21. mája 1991 o čistení komunálnych odpadových vôd a právnych predpisov vydaných na prebratie, predstavujú odpady v zmysle smernice Rady 75/442/EHS z 15. júla 1975 o odpadoch zmenenej a doplnenej smernicou Rady 91/156/EHS z 18. marca 1991.
            
         
               2.
            
            
               Smernica 91/271 neupravuje „iné predpisy“ v zmysle článku 2 ods. 1 písm. b) smernice 75/442, zmenenej a doplnenej smernicou 91/156. Je v právomoci vnútroštátneho súdu overiť, v súlade s kritériami definovanými v tomto rozsudku, či je možné považovať vnútroštátne právne predpisy za „iné predpisy“ v zmysle tejto smernice. To by platilo v prípade, ak by tieto vnútroštátne právne predpisy obsahovali presné ustanovenia upravujúce správu predmetných odpadov a ak by boli spôsobilé zabezpečiť ochranu životného prostredia porovnateľnú s tou, ktorú garantuje smernica 75/442, presnejšie jej články 4, 8 a 15.
            
         
               3.
            
            
               Smernica 91/271 sa nemôže považovať, pokiaľ ide o nakladanie s odpadovými vodami unikajúcimi zo zberných systémov, za lex specialis v súvislosti so smernicou 75/442, zmenenej a doplnenej smernicou 91/156, a nie je možné ju použiť v zmysle článku 2 ods. 2 tejto smernice.
            
         
      (1)  Ú. v. EÚ C 205, 20.8.2005.